ผู้ประกันตนเปลี่ยนโรงพยาบาลประกันสังคม ผ่านระบบออนไลน์ได้ถึง 31 มีนาคม 2566
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า  สำนักงานประกันสังคม เปิดให้ผู้ประกันตนมาตรา 33 และมาตรา 39 แจ้งเปลี่ยนสถานพยาบาลประจำปี 2566 ได้จนถึงวันที่ 31 มีนาคม 2566 เพื่อเป็นการอำนวยความสะดวกให้ผู้ประกันตน เลือกโรงพยาบาลที่สามารถเข้ารับบริการได้อย่างเหมาะสมและสอดคล้องกับที่พักอาศัยในปัจจุบันโดยสามารถยื่นได้ด้วยตนเอง หรือยื่นผ่านระบบออนไลน์ รวม 4 ช่องทางคือยื่นแบบการเลือกสถานพยาบาลในการรับบริการทางการแพทย์ สปส. 9-02 ได้ที่สำนักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศ ทำรายการผ่านเว็บไซด์ www.sso.go.th ทำรายการผ่าน Application SSO Connectและทำรายการผ่าน Line official sso โดยเพิ่มเพื่อน @ssothaiทั้งนี้สถานพยาบาลที่ผู้ประกันตนขอเปลี่ยนนั้น ต้องเป็นสถานพยาบาลที่ตั้งอยู่ในจังหวัดที่ผู้ประกันตนทำงาน หรือพักอาศัยในปัจจุบัน หรือจังหวัดรอยต่อของจังหวัดดังกล่าวและมีจำนวนผู้ประกันตนไม่เกินตามที่สำนักงานประกันสังคมกำหนด ส่วนการแจ้งผลผู้ประกันตนมาตรา 33 ที่ทำงานกับนายจ้าง จะแจ้งผลการเลือกสถานพยาบาลผ่านนายจ้าง ส่วนผู้ประกันตนมาตรา 39 จะแจ้งเป็นหนังสือ หรือ SMS  รวมทั้งสามารถสอบถามรายชื่อสถานพยาบาลประกันสังคมจากนายจ้าง หรือดูข้อมูลจากเว็บไซต์ www.sso.go.th หรือสอบถามผ่าน สายด่วนประกันสังคม โทร.1506